JohanHeinsen/ENO huggingface dataset:
Ribe Stifts Adresseaviser, 1848-03-10
Frankrig. Louis Philip med Gemalinde er endelig ankommen den 3 Marts til Newhaven i England. Begge havde i flere Dage i Nærheden af Treport vandret fra den ene Meiergaard til den anden, indtil de den 2 Marts, næsten udmattede af Træthed, ledsagede af to Tjenere indskibede sig paa en aaben Fiskerbaad i Treport. Midt i Kanalen bleve de tagne ombord af et Dampskib, der førte dem til England. Erkongen skrev strax til Dronning Victoria og mældte hende sin Ankomst. Ved Landingen var han iført en grøn Bluse og en blaa Overkjole, som han havde laant af Kapitainen paa Dampskibet. En anden Beretning siger, at Kongen har holdt sig skjult i Egnen af Trouville, at han endelig den 3 afgik med en Baad fra Honfleur til Havre og gik derfra med Dampskibet "Erpres til England, uden at endogsaa Kapitainen vidste han var ombord. Hertuginden af Orleans er med sine Børn ankommen til Coblenz d. 1. Marts, ledsaget af Markvis Montesquivn og de Mornay. J en eenspændig Fjaker var hun flygtet fra Paris til Aachen og derfra med Jernbane og Dampskib videre til Coblenz. Hun agtede sig til Berlin. - En Proklamation fra Regeringen til Algier lover, at man der gradviis vil indføre Moderlandets Jnstitutioner. Der tales Jntet om Hertugen af Au male. – En Proklamation til Nationalgarden forkynder de forestaaende Valg og opfordrer alle Borgere, fra 20 til 55 Aar at indtegne sig i Registrene, og udtaler det Haab at Garden snart vil udgjøre en Armee af 200,000 Mand. - Den engelske Gesandt i Paris har erklæret, at saasnart den provisoriske Regeringen er bleven definitiv vil England anerkjende Republiken. - Talrige Deputationer præsentere sig paa Raadhuset for at anerkjende Republiken. Til en Deputation fra Vexel=Agenterne yttrede Lamartine, at Regeringen var istand til at opfylde alle af den faldne Regering indgaaede financielle Forpligtelser og var endogsaa ifærd med at udbetale Renterne for Frankrigs Deel i det græske Laan, men at deres Hjælp dog kunde være nødvendig for saa hurtigt som muligt at gjøre Ende paa Følgerne af en politisk Omvæltning. Ved deres Bistand vilde Krediten hæve sig paa en urokkelig Grundvold. Han sagde urokkelig; thi man vilde ingen Budget have meere paa 15. 1800 Mill. - Med Hensyn til Fabrikarbeiderne har Regeringen bestemt, at Arbeidstiden i Paris skal nedsættes fra 11 til 10 Timer daglig og i Provindserne fra 12 til 11 Timer. - Louis Bonaparte har været i Paris, men Regeringen synes ikke at ville indlade sig med ham, hvorfor han atter er afreist. Dennes Fætter, Lucian Bonapartes Søn, har nu, som opdragen i republikanske Grundsætninger, som sit Fædrelands tro Barn, der alene beherskes af begeistret Kjærlighed til det, skrivtligen tilbudt den provisoriske Regeringen sin Tjeneste og ligesom sin Fader, der aldrig blev sin Eed utro, svoret Republiken Troskab.
Ribe Stifts Adresseaviser, 1848-03-10
Belgien. J Brüssel fortalte man, at Kongen d. 2. Marts havde sammenkaldt et Ministerraad og forlangt Oplysninger og hvad der under nærværende Omstændigheder var til Landets sande Gavn. Han vilde ikke at der skulde udgydes Blod, og vilde hellere forlade Landet, naar dette var nødvendigt for Belgiens Lykke. Ministrene forsikkrede ham, at Landet intet mere ønskede end at forblive under hans Regering. Derpaa svarede Kongen, at da vilde han ogsaa forblive i Spidsen for Regeringen til det Yderste. - Uagtet Familieforholdet mellem Kongen og det faldne franske Dynasti vil Belgiens Anerkjendelse af den franske Republik næppe udeblive ret længe.
Ribe Stifts Adresseaviser, 1848-03-10
England. Den franske Gesandt Hr. Jarnac har paa en meget smigrende Anmodning fra Lamartine, om at repræsentere Republiken i London, svaret at han ønskede sin Afsked snarest muligt. – J Dublin vil Statsraadet sende en Adresse til det franske Folk for at lykønske det i Anledning af dets Befrielse fra Despoti og Tyranni. J Dublin er Stemningen meget oprørt. - Paa Handelen i England har den franske Revolution bevirket nogen Standsning. Papirernes Dalen har foraarsaget 5 Falliter, og i Manchester og flere Fabrikstæder ere betydelige Bestillinger tagne tilbage. Republikanerne synes ogsaa her at ville røre sig.
Ribe Stifts Adresseaviser, 1848-03-10
Jtalien. D. 21. Febr. kastede den engelske Flaade under Admiral Parker Anker paa Neapels Rhed kommende fra Palermo. Alle Officererne vare mismodige over Sicilianernes Halstarrighed og høist overdrevne Fordringer. J Palermo voxer Folket Regeringskomitteen over Hovedet og gjør sig skyldig i de største Grusomheder mod de fangne Spirrer. Citadellet i Messina, det eneste Punkt Regeringen endnu har besat paa Sicilien, faaer Forstærkning, og vil ikke blive overgiven til Folket.
Ribe Stifts Adresseaviser, 1848-03-10
Schweitz. Herfra har man den overraskende Efterretning, at der i Canton Neuenburg er udbrudt en Revolution, der har gjort Ende paa det Troskabs brud, som Regeringen har gjort sig skyldig i mod de øvrige Kantoner. D. 1. Marts har Regeringen takket af, dog med Forbehold af Kongen af Preussens Jndvilligelse.
Ribe Stifts Adresseaviser, 1848-03-10
Hamborg. Den 13. Marts vil her en Raad- og Borgerdeputation blive valgt, som skal udarbeide en Forfatningsreform og en ny Presselov.
Ribe Stifts Adresseaviser, 1848-03-10
Den ved Fødselens Tilfældighed privilegerede Adels kaste, som i en ikke fjern Tid søgte atter at opstable nogle af sine Fortids-Ruiner, skal nu mere og meere føle det Unaturlige og Bortsvindende i sin Stilling og tillige den liden Sympathie, Kongen i sit folkelige Sind nærer for denne Overlevering fra Middelalderens Fendalisme. (Det maa bemærkes, at et nylig udfærdiget Adelsdiplom hidrører fra en Optagelse fra den tidligere Tid.) Endog for meget høit staaende Personer af Adelstanden, skal dette være blevet gjort kjendeligt.
Ribe Stifts Adresseaviser, 1848-03-10
Da Efterretningen om den franske Revolutions Udfald var ankommen til Kjøbenhavn med en Kureer, overdrog, efter Sigende, Hs. M. Kongen til Etatsraad Bang, at bekjendtgjøre den paa Børsen, for at ikke de, der vare uvidende derom, tilfældigviis skulde udsætte sig for Tab ved Børspekulationer. (Kbhp.
Ribe Stifts Adresseaviser, 1848-03-10
Jblandt de med Viborg Avis følgende viborgste Overretsdomme findes en, hvorved Godseier Carl Johannes Bruun til Birkumgaard – tiltalt for 1) at have ladet Bøndergaarde blandt Fæstegodset paa Birkumgaard henstaae ubortfæstede længere end Lovgivningen tillader; 2) at have forsømt at vedhefte Fæstebrevene behørigen attesterede Hoverifortegnelser; 3) at have betinget sig af Fæstebønderne Redning af Fiskegarn udenfor Godsets Hoveriforening, og 4) at have afgivet urigtige Attestationer, med Hensyn til fæsteledige Gaarde under bemeldte Gods, og ved Hvetbo Herred idømt til Hjørring Amts Fattigkasse at bøde 955 Rbd. - ved Overretten er idømt en Bøde af 600 Rbd. til Amtsfattigkassen.
Ribe Stifts Adresseaviser, 1848-03-10
Jordrup Sogns Beboere have som Anerkjendelse af Amtsraad, Landvæsenskommissær og Sognefoged M. Brødsgaards Fortjenester overrakt ham en smagfuld og værdifuld Solv-Theepotte, tilvejebragt ved Bidrag. fra dem alle og med følgende Jnskription: "Hædersgave fra Jordrup Sognebeboere til Hr. Landvæsenskommissær Brødsgaard for hans retsindige og nidkjære Virksomhed som Sognefoged i 26 Aar og paa hans 56de Aars Fødselsdag den 30. Januar 1848. (Aarh. Av.) Det engelske Brigskib "Salus", 156 Tons, ført af Kapit. Dawson, ladet med Stykgods, fra Hull til Hamborg bestemt, strandede d. 28 Febr. i Nærheden, af Amrum. Skibet, efterat have udlosset omtrent Halvdelen af sin Ladning, er flot. Det bjergede Gods er oplagt paa Steenodde paa Amrum. Det er en meget kostbar Ladning og ubeskadiget.
Ribe Stifts Adresseaviser, 1848-03-10
Udnævnelser. Hs. Majest. har allern, beskikket; hidtilværende Kapellan for Hobro og Skjellerup Myder, P. E. Jungersen, til personel Kapellan hos Sognepræsten for Bresten og Skibet Myder i Ribe Stift Provst J. J. Laurberg; Kontrollør i St. Margrethen, Kapit. J. Hohling til 4. Kontrollør i Flensborg. (B. T.)
Ribe Stifts Adresseaviser, 1848-03-10
Døde. Kjøbenhavn: Bagerm. F. Augus, 36 A.; Enkefru J. J. Lütken f. Hornemann, 63 A.; Urtekræmer H. W. Guldager, 51 A.; Emilie P. J. Meyer f. Smidt; Maria Kybnitz f. Jæger, 75 A.; Høker N. R. West, 77 A.; FruE. M. Metzgen f. Lassen, Kmjunker, Kapitain i Kongens Livkorps, M. C. Hoff, 39 A.; Jfr. M. M. Litzen, 80 A.; Christine M. Hartnack f. Renter; forhenv. Styrmand D. C. Dahl, 67 A.; Uhrmagerm. A. Halgreen, 70 A. Sognepræst for Sønderup og Nordrup Mhder, A. A. F. Schrøder, 73 A. Sognepræst for Dannemarre og Tillitzs Myder, S. A. Winther, 72 A. Qvistgaard pr. Helsingør. Johan G. Bergmann. Stampen: Sekretær P. N. Carlsen. Nestved Frøken N. Lavæt, 70 A. Stege paa Møen: O. C. Lindhardt, 26 A. Thoreby. Jørgine M. O. Diderichsen f. Larsen, 43 A. Brandholt: Ane M. Buch f. Hansdatter, 77 A. Hjørring: Mad. A. K. Petersen f. Neist, 36 A. Randers. Mad. K. Schmidt f. Caspersen, 61 A.; Discipel paa Løveapotheket, L. R. Steenstrup, 16 A. Greenaa: Smedem. J. Larsen, 54 A. Ebeltoft. Enkefrue M. M. Müller f. Grunnet, 25 A. Horsens; Skipper P. N. Gylding, 71 A. Skibild pr. Herning: Lærling under det kongl. Landhuusholdnings=Selskab, C. K. Buus, 33 A.
Ribe Stifts Adresseaviser, 1848-03-10
Kjøbenhavns Børs-Kours, den 7. Marts. Hamborger Banco a vista 200 pCt. Bank-Diskonto 4 pCt. Disconto paa Vexler paa Hamborg 5 pCt. 4 pCt. Kongl. Obligationer 100 a 102 Rbd. - Nationalbankactier 169 1 a 170 Rbd. Hamborgs Bors-Kours den 7. Marts. Slesvig=Holst. Species 3/4 pCt. Av. mod Banco. Dansk grov Kour. 24 1/2; Skillings-Stkr. 25 1/2 a 25 3/5 Ny 3/4 36 pCt. slettere end Banco. - Lousd. og Frd. 14 Mk. 1/16 s. Slesvig=Holst. Species a 60 s. Kr. 124 1/1, Preussiske Dalere a 40 sk. 125 1/4 Mark Kour. for 100 Mk. Bco.
Ribe Stifts Adresseaviser, 1848-03-10
Ved Tallottories 1474. Trækning i Altona udkom: No. 48. 12. 43. 72. 59.
Ribe Stifts Adresseaviser, 1848-03-10
Ribe. 1ste Søndag i Fasten, den 12. Marts, holdes i Domkirken Gudstjeneste for St. Catharine Sogn. Hr. Pastor de Thurah prædiker.
Ribe Stifts Adresseaviser, 1848-03-10
Bekjendtgjørelser. Fredagen d. 17. Marts opføres af Dillettanter, i Madame Fölsch's Lokale og til Fordeel for Ribe Byes Trængende, Komedien Gjenboerne af Hostrup. Det nærmere i næste Avis.
Ribe Stifts Adresseaviser, 1848-03-10
Frisk og godt Hauge- og Blomsterfrø, bekommes hos Gartner N. Hansen i Varde. For at udvide Biavlen,
Ribe Stifts Adresseaviser, 1848-03-10
agter jeg fra 25 til 27. Marts næstk. at sælge 50 Bistader a 2 Rd. pr. Stok. De som ikke kan betale ved Modtagelsen, kan faae Henstand til 29. Sept. d. A. imod antagelig Caution. Træplanter faaes som hidtil. Lundagergaard den 6. Marts 1848. J. N. Hollænder.
Ribe Stifts Adresseaviser, 1848-03-10
Hos Farver Och Andersen Jensen i Tjerreborg er der Plads for tvende duelige Farversvende, som strax kunne faae Arbeide og tillige for en Dreng, som har Lyst til at lære denne Profession. Paa Trykt Ribe hos Chr. sal. Hyphoff. Lønnen sees ikke saa nøie naar de kun have gode Anbefalinger. Helst ønsker jeg danske Folk. Tjerreborg den 7. Marts 1848. O. A. Jensen.
Ribe Stifts Adresseaviser, 1848-03-10
Frictions-Fyrtoi=Fabriken, Chr. Borre i Gallehuus, leverer Fabrikatet, prima Qvalitet, fra mindste til største Partier til nedsatte yderst billige Priser Th. A. Todsen, i Tondern.
Ribe Stifts Adresseaviser, 1848-03-10
Dampskibsfart fra Hjerting til London. J de første Dage af Mai Maaned næstkommende vil et af det londonner Continental Cattle Conveyance Company's ny og alene til Transport af Kvæg og Varer indrettede Dampskib afgaae fra Hjerting til London. De som maatte ønske at faae Kreature af skibede ville behage at mælde sig hos Undertegnede forinden d. 10. April næstk. Anmældelse om andre Vare ønskes senest forinden d. 20. f. M. Hjerting d. 10. Marts 1848. A. J. Møller.
Ribe Stifts Adresseaviser, 1848-03-10
Auction. Efter Communalbestyrelsens Reqvisition vil det afdøde Peter Christensen Dueholm forhen tilhørende Sted Nr. 227 paa Hjørnet af Grydergade og Graabrødregade blive solgt til Nedbrydelse ved offentlig Auction, som afholdes i selve Stedet Fredagen den 17. dennes, Formiddag Kl. 10; hvilket herved bekjendtgjøres. Conditionerne erfares ved Auctionen. Lysthavende indbydes. Ribe Byfogedcontoir, d. 8. Marts 1848. Stricker.
Ribe Stifts Adresseaviser, 1848-03-10
Tirsdagen den 21. Marts næstkommende Formiddag Kl. 10, bliver i Fölge Amtets Ordre, paa Gjörding-Malt Herreders Tingsted i Holsted, afholdt Licitation over en betydelig Deel Jordarbeide, Chausseringsarbeide, Steenkistearbeide, Broe og Broelægningsarbeide paa den mindre Landevei, imellem Korsveien sönden Hulvad og Bække Sogns Skjæl, deriblandt over Muur-, Tömmer- og Smedearbeidet ved Bygningen af en 15 Alen lang 2 Fags Broe med Steenpiller og 6 Alen bred Træe bane over Aaen ved Hulvad. Conditionerne og Overslagene henligge til Eftersyn paa bemeldte Tingsted fra Dato. Lysthavende indbydes. Herredscontoiret i Holsted den 6. Marts 1848. J. Münster.
Ribe Stifts Adresseaviser, 1848-03-10
Bekjendtgjørelse. Ved Proclama af Dags Dato, der snarest mueligt vil blive læst ved Under- og Overretten, ere af Arvingerne efter afdøde Mette Sonniksdatter, Skipper Jens Sørensens Hustrue af Sønderhoe Sogn paa Fanøe, under Ribe Amt, indkaldte med Aars og Dags Varsel: Sønnen Sonnik Jensen Møller og Hans Jensen Møller, der med Faderen antages forulykkede paa Søen i Aaret 1845. til under Fortabelse af deres Arveret indendenne Frists Udløb, for Skifteretten i Boet at melde sig. Med samme Varsel. er tillige fornævnte Børns Fader Skipper Jens Sørensen af Sønderhoe Sogn herpaa Øen, indkaldt, hvilket herved endvidere bekjendtgjøres. Fanøe Birkecontoir den 28 Februar 1848. N. H. Ness, const.
Ribe Stifts Adresseaviser, 1848-03-13
Ribe.
Ribe Stifts Adresseaviser, 1848-03-13
Avertissements-Tidende. Stifts Avis og 5 Udgivet af Chr. sal. Hyphoff, redigeret af E. Hyphoff. Mandagen den 13. Marts. No 31.
Ribe Stifts Adresseaviser, 1848-03-13
Udenlandske Efterretninger. Tydskland. Fra alle Kanter af Tydskland berettes om Folkebevægelser og Jndrømmelser af Regeringerne. J Preussen er Pressefriheden indført eller idet mindste lovet. J Berlin har nogle hundrede unge Mennesker, Studerende, Handlende, Haandværkere og Arbeidere holdt en Forsamling for at vedtage en Adresse til Kongen, hvori forlanges, eedsvorne Retter, Forenings- og Forsamlingsret, Talefrihed, politisk Ret for Alle uden Hensyn til Religionsbekjendelse a. (Afskaffelse af den staaende Hær og Statens Garanti for Arbeidet blev forkastet. Kongen har lovet at modtage denne Adresse paa sædvanlig Maade og Politiet har tilladt Forhandlingerne i denne Anledning. Den 6. Marts sluttede Kongen Stænderkomitteernes Session med en Tale, hvori han udtaler sig mod enhver Jndblanding i fremmede Nationers Anliggender og erklærer at ville gjøre Alt for at vedligeholde en ærefuld Fred. Kun Overtrædelse af de Traktater hvorpaa Europas politiske Bygning hviler og Angreb paa det tydske Rige kan give Anledning til Krig. Talen skal iøvrigt ikke være bleven optagen med stor Glæde. - J München har været flere urolige Optrin, der have bevirket en Proklamation, hvori loves Censurens Ophævelse, Militærets Beedigelse af Forfatningen og en Række af vigtige Garantier for Folkefriheden. – J Nassau har Hertugens Moder og Broder, medens han var fraværende, indrømmet Folket de almindeligen forlangte Reformer, som Hertugen ved sin senere Hjemkomst stadfæstede. - En Deputation fra Raadet og Borgerrepræsentanterne i Leipzig har havt Audiens hos Kongen i Dresden for at gjøre ham bekjendt med Folkets Onsker. Kongen udtalede sin Misfornøielse med den af Deputationen fremførte Yttring, at der manglede Overeensstemmelse mellem Bestyrelsens og Folkets Aand. Da dette blev bekjendt i Leipzig blev strax Opløb i Gaderne, hvorpaa Raadet besluttede en Adresse til Kongen og anmodede ham om at afskedige Ministeriet, der mangler Folkets Tillid, ved hvilken Foranstaltning Roligheden alene kunde opretholdes i Leipzig. Man ventede herpaa Kongens Svar. Jmidlertid skal Jndenrigsministeren v. Falkenstein have faaet sin Afsked. – J Hannover har Magistrat og Borgerkollegiet i en Adresse til Kongen fordret Prestefrihed, og at han skulde træde i Kommunication med de øvrige Forbundsstater for at oprette en tydsk Folkerepræsentation samt Stænderforsamlingens snarest mulige Sammenkaldelse. Herpaa har Kongen svaret, at der er truffet Anstalter til at fastsætte de Bestemmelser, som ere nødvendige for at forhindre en fri Presses Misbrug, samt at Jngen efter moden Overveielse vil kunne negte, at tydske landstænderske Deputeredes Deeltagelse i Forbundsforsamlingens Be raadslagninger og Beslutninger, som Forbundsfyrsterne traktatmæssigen have underkastet sig, er uforenelig med den monarkiske Regeringsform. Stænderne ere indkaldte til 28 Marts. – J Bremen, Lybek og Hamborg er Censuren ogsaa ophævet.
Ribe Stifts Adresseaviser, 1848-03-13
Østerrig. Den franske Revolution har ogsaa exalteret den ungarske Opposition. Den 2. Marts antog Stænderforsamlingen med Akklamation Oppositionschefen v. Kossuths Andragende til Keiseren angaaende Udnævnelsen af et ansvarligt ungarsk Ministerium, bestaaende af lutter Ungarere samt en tids svarende Omdannelse af Forfatningen. J dette Møde var v. Kossuth den eneste Talende og stormede under tordnende Bifald og uhørt med Heftighed løs paa Regeringen og det østerrigske Hof.
Ribe Stifts Adresseaviser, 1848-03-13
Frankrig. Republikens Ordning gaaer frem med en beundringsværdig Hurtighed. Valgforsamlingen var indkaldt til d. 9 Marts og Nationalforsamlingen til d. 20. Marts. Denne vil komme til at bestaae af 900 Medlemmer, der maa have en Alder af 25 Aar. Enhver Franskmand af 21 Aars Alder er valg berettiget. Medlemmerne af National-Forsamlingen skulle dagligen have en Erstatning af 25 Fr., hvilket vil udgjøre en daglig Udgivt af 22,500 Fr. Man tvivler ikke paa, at enhver som er istand dertil vil renoncere paa denne Erstatning. – Ekviperingen af de 25,000 Md. af den mobile Nationalgarde vil koste det første Aar 40 Mill. Fr. - Den provisoriske Regerings Manifest er nu offentliggjort. Det lover Fred, erklærer sig imod Traktaterne af 1815, men lover at beskytte Besiddelsestilstanden i Europa og erklærer, at Republiken vil ansee sig for berettiget til at væbne sig, hvis Timen maatte slaae til Gjenoprettelse af en eller anden undertrykt Nationalitet i Europa eller hvis man antaster det uafhængige Schweitz eller ved Magt vil forhindre Jtalien i at grunde et italiensk Fædreland. – D. 4. Marts jordedes i Paris Ligene af de i Kampen for Friheden Faldne. Spidsen for den provisoriske Regering gik Oldingen, Folkedigteren Beranger. Processionen talte 25,000 Hoveder og Tilskuernes Antal anslaaes til 200,000 Overalt herskede rolig og værdig Alvor, Processionen brugte 2 1/2 Time til at komme forbi et givet Punkt, D. 15. Marts vil Hr. Schølcher afgaae til Martinique for at forberede Ophævelsen af Slaveriet.
Ribe Stifts Adresseaviser, 1848-03-13
Alle fremmede Gesandter opfordre deres Landsmænd til at forblive i Paris og varetage deres Jnteresser, undtagen den østerrigske, der søger at faae alle Østerrigere til at forlade Byen. – Finansministeren Goudhaur skal have taget sin Afsked som Følge af, at Garnier Pages havde givet befaling til, at Børsen, skulde aabnes paa den dertil først bestemte Dag, hvorimod Goudhaux vilde have den lukket indtil videre.
Ribe Stifts Adresseaviser, 1848-03-13
Garnier Pages har nu overtaget Posten og Arago er bleven Maire i Paris. Marrast skal have nedlagt sin Post som Bestyrer af Civillisten, fordi hans Venner have forlangt, at han hellere deeltager i senere Kampe. Det hedder ogsaa, at Cremieur vil opgive Justitsministeriet. - Omnibus=Kudskene have rebelleret og forlangt høiere Løn. Arbeiderne have holdt flere Forsamlinger og det lader til, at Spørgsmaalets Løsning bliver mere og meere vanskelig paa Grund af lutter Løfter. Selv Hr. Blanc veed nok ikke hvad der er at gjøre. - Omtrent 100 Blussemænd, der først trængte ind i Tuillerierne, have der opslaaet deres Bolig. De sove i de kongl. Senge og forsyne sig med Spise og Drikke fra Slottets Kjøkken og Kjælder. Hverken Løvter eller Overtalelser have kunnet bringe dem til at vige. Vi befinde os ret godt sige de – og vi blive. Magt synes man ikke at ville anvende. - Den 29. Febr. fik man Efterretning i Algier og Ludvig Philips Aftrædelse og Oprettelsen af den provisoriske Regering (om Republikens Proklamation vidste man intet. Hertugen af Anmale bekjendtgjorde dette i en Proklamation med Tilføiende: "Jntet er forandret i vore Pligter mod Frankrig. Befolkningen og Armeen venter med største Rolighed Moderlandets befalinger. – Regeringen synes hele Tiden at have kjendt Ludvig Philips Ophold, den skal endogsaa have sendt Personer til Kongen og Dronningens Beskyttelse indtil deres Jndskibning. Hertuginden af Orleans erholdt Pas af Regeringen og 50,000 Fr. i Reisepenge. J det Øjeblik Kongen forlod fransk Jordbund skal han have sagt til en Hr. R.: "Slut De Dem til Republiken; jeg tager det franske Monarki med mig og stiger med det i Graven. Jeg har været Frankrigs sidste Konge Lev vel! Den kongl. Familie har i England taget Ophold i Claremont (Kongen af Belgiens Landsted) og befinder sig vel. Kongen kalder sig Greve af Neuilly.
Ribe Stifts Adresseaviser, 1848-03-13
Ægypten. Mehemed Alt har for sin Sundheds Skyld gjort en Reise til Malta, og befinder sig bedre.
Ribe Stifts Adresseaviser, 1848-03-13
Indenlandske Efterretninger. Berl. Tid. meddeler, udmiddelbart efter Modtagelsen af Efterretningen om den i Frankrig foregaaede Statsomvæltning, er det kommet under Overveielse, hvilke Foranstaltninger der maatte være at træffe for at sikkre Landet og Staden mod et pludseligt Angreb, og at som Følge heraf de fornødne befalinger allerede ere givne til uopholdeligen at montere Citadellet mod Søsiden, til at armere og montere Langelinie, til strax at begynde de nødvendige Forarbeider, for øieblikkeligen at kunne give Rendsborg Fæstning fuldstændig Forsvarsarmering, og til ligeledes at begynde Forarbeiderne i Henseende til en provisorisk og hurtigst muligt udført Forstærkning af Kjøbenhavns og Rendsborgs befæstninger; at der endvidere er truffet Foranstaltninger til at Krigsreserve Bataillonerne i Tilfælde af deres Jndkaldelse kunne blive forsynede med subalterne befalingsmænd, ligesom ogsaa at Organisationen af Forstærkningens Fastmandsklasse søges fremmet det hurtigste muligt. Etatsraad L. N. Hvidt indbyder i Fædrel., efter Bemyndigelse af nogle danske Mænd, til et offentlig Møde i Kjøbenhavn, Løverdagen den 11. ds., hvor der vil skee nærmere Opfordring til fædrelandsksindede Medborgere til loyal Virksomhed for, ved alle lovlige og sømmelige Midler, fremfor alt ved det mundtlige og skriftlige Ord at virke til Slesvigs og Danmarks konstitutionelle Forening.
Ribe Stifts Adresseaviser, 1848-03-13
Den ønskede Postreform kan nu, ifølge Berl. Tid., snart ventes.